22/08/2017 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Resolución pola que se convocan procesos selectivos por consolidación de emprego temporal das prazas incluídas na oferta de emprego público 2017.

RESOLUCIÓN Nº 25.579 DE 18/08/2017 POLA QUE SE CONVOCAN PROCESOS SELECTIVOS POR CONSOLIDACIÓN DE EMPREGO TEMPORAL DAS PRAZAS INCLUÍDAS NA OFERTA DE EMPREGO PÚBLICO 2017. Don Valentín González Formoso, Presidente da Deputación Provincial da Coruña Visto o expediente relativo a procesos selectivos para a execución da consolidación de emprego temporal das prazas incluídas na oferta de emprego público 2017, no que se acreditan os seguintes: I.- ANTECEDENTES A Xunta de Goberno, na súa sesión ordinaria do 21 de abril de 2017, aprobou a oferta de emprego público correspondente ao ano 2017 (consolidación de emprego temporal) que foi publicada no Diario Oficial de Galicia número 125, de 03/07/2017. II.- FUNDAMENTOS DE DEREITO II.1.- Disposición transitoria cuarta do Real decreto lexislativo 5/2015, do 30 de outubro, do texto refundido da lei do estatuto básico do empregado público (EBEP). De conformidade coa normativa citada e demais concordante e de aplicación, RESOLVO: Convocar os procesos selectivos para a execución da consolidación de emprego temporal das prazas incluídas na oferta de emprego público 2017: 1 praza de Letrado/a adxunto, subgrupo A1, escala de administración especial, subescala técnica, clase técnicos superiores.1 praza de Cociñeiro/a, subgrupo C2, escala de administración especial, persoal de oficios.1 praza de Axudante/a de cociña, agrupación profesional, escala de administración especial, persoal de oficios.1 praza de Celador/a, agrupación profesional, escala de administración especial, subescala de servizos especiais, praza de cometido especial.1 praza de Mozo/a de servizo, agrupación profesional, escala de administración especial, persoal de oficios. Os ditos procesos rexeranse polas Bases aprobadas ao efecto pola Xunta de Goberno o 4 de agosto de 2017, publicadas no Boletin Oficial da Provincia da Coruña número 153 de 14 de agosto de 2017. O prazo de presentación de solicitudes será de vinte días naturais, a contar dende o seguinte ao da publicación do anuncio de convocatoria no Boletín Oficial do Estado. Os sucesivos anuncios referentes a esta convocatoria, cando procedan de conformidade coas bases, faranse públicos no Boletín Oficial da Provincia da Coruña e/ou no tablón de anuncios da Corporación. A presente resolución, que pon fin á vía administrativa, é susceptible de interposición de recurso potestativo de reposición perante o Presidente, nos termos e prazos sinalados na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo nos termos e prazos sinalados na Lei 29/1998, reguladora da Xurisdición Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente. A Coruña, 18 de agosto de 2017 O Presidente A secretaria accidental, Valentín González Formoso María Amparo C. Taboada Gil